钦定古今图书集成/理学汇编/文学典/第236卷 > 《吴兢乐府古题要解》 > 《雉朝飞》
## 钦定古今图书集成/理学汇编/文学典/第236卷 > 《吴兢乐府古题要解》 > 《雉朝飞》

右：旧说，齐宣王时处士犊沐子所作也。年七十无妻，
出采薪于野，见雉雄雌相随而飞，意动心悲，乃仰天
而叹曰：“圣王在上，恩及草木鸟兽，而我独不获。”因援
琴而歌以自伤。其声中绝。魏武帝宫人有卢女者，故
将军阴叔之妺。七岁入汉宫学鼓琴，特异于馀妓，善
为新声，能传此曲。至魏明帝崩，出降为尹更生妻。若
《梁简文帝》。“晨光照麦畿”，但咏雉而已。